[pic] | AZ EURÓPAI KÖZÖSSÉGEK BIZOTTSÁGA |

Brüsszel, 22.6.2006

COM(2006) 324 végleges

2006/0107 (CNS)

Javaslat

A TANÁCS HATÁROZATA

a Közösségen kívüli projektekhez adott hitelek és garanciák veszteségeinek fedezésére az Európai Beruházási Banknak nyújtott közösségi garanciáról

(előterjesztő: a Bizottság)

INDOKOLÁS

A JAVASLAT HÁTTERE |

110 | A javaslat indokai és célkitűzései E tanácsi határozati javaslat tárgya az Európai Beruházási Banknak (EBB) a különböző harmadik országokban saját forrásaiból finanszírozott műveletekhez nyújtott közösségi költségvetési garancia megújítása. Az EBB jelenlegi megbízásai – azaz az általános külső hitelnyújtási megbízások (a módosított 2000/24/EK tanácsi határozat) és az oroszországi, ukrajnai, moldovai és fehéroroszországi projektekre vonatkozó különálló megbízás (2005/48/EK tanácsi határozat) – 2007. január végén lejárnak, illetve 6 hónappal meghosszabbodhatnak, amennyiben az EBB által nyújtott hitelek nem érik el a vonatkozó tanácsi határozatokban megállapított teljes összegeket. Az EBB általános külső hitelnyújtási megbízására vonatkozó jogszabályok előírják, hogy a Bizottság annak alkalmazásáról 2006. július 31-ig jelentést tegyen. A jogalkotási javaslatot kísérő jelentés (COM (2006) 323) – a továbbiakban: a „jelentés” – összefoglalja az EBB által a jelenlegi megbízások keretén belül végrehajtott tevékenységek eredményeit, és megállapítja az EBB későbbi tevékenységeinek jövőbeni kilátásait és irányait. A jelentés mellékletét képezi két, a meglévő megbízás részletes értékelését nyújtó (SEC (2006) 789) és a regionális kilátásokat áttekintő (SEC (2006) 790) személyzeti munkadokumentum. |

120 | Általános háttér Az EBB Unió területén kívüli tevékenysége összes tevékenységének hagyományosan mintegy 10%-át teszi ki (5,1 milliárd EUR 2005-ben, ebből 3,7 milliárd közösségi garanciával). Jelenlegi tevékenységének főbb színterei a csatlakozás előtt álló és mediterrán országok, bár jelentős műveleteket hajt végre Ázsiában, Latin-Amerikában és Dél-Afrikában is, és fokozatosan kiterjeszti működését Oroszországra és Ukrajnára. Az AKCS-országokban végzett tevékenységek a Cotonou-i Megállapodás értelmében az Európai Fejlesztési Alap forrásaiból vagy a tagállamok garanciájával EBB-forrásokból kerülnek végrehajtásra. Az EBB hagyományosan végrehajt az Unió területén kívüli műveleteket az EU külkapcsolati politikái támogatására a Tanács hivatalos megbízásai alapján; az egymást követő tanácsi megbízások kitágították az EBB tevékenységének földrajzi hatályát. Az ilyen tanácsi határozatokban előírt pénzügyi műveleteket az Unión kívüli partnerországok látható EU-támogatásként ismerik el. Ezen túlmenően a közösségi garancia megelőzi azt, hogy az Unióban az EBB műveleteinél gyakran jelentősen magasabb kockázati szintet képviselő műveletek befolyásolják a bank hitelbesorolását és lehetővé teszi, hogy az EBB vonzó hitelezési kamatlábakat tarthasson fenn az Unió területén kívül. A jelentés 1. táblázata azt mutatja, hogy a 2005. december 31-éig (azaz a hitelnyújtási megbízások időtartamának mintegy 85%-ában) megítélt hitelek a teljes hitelnyújtás 20 660 millió EUR felső értékének 87%-át képviselik, de jelentősek a különbségek régiók szerint. Az EBB – várakozása szerint – 2006-ban állapodik meg a különböző regionális felső értékek szerint elérhető összegek fennmaradó részéről, kivéve az oroszországi, ukrajnai, moldovai és fehéroroszországi megbízást, ahol az első műveletekről várhatóan 2006-ban, a maradékról pedig 2007 első felében állapodnak meg. Az EBB harmadik országokbeli műveletei nagymértékben kiegészítik a korlátozott uniós költségvetési alapokat, ezáltal növelik az EU külső tevékenységének hatékonyságát és láthatóságát. Míg a közösségi költségvetési külső támogatás az alacsonyabb jövedelmű országokra és a szociális ágazatok támogatására összpontosít, az EBB műveletei különösen fontosak a közepes jövedelmű országok, illetve az infrastruktúra, a pénzügyi és a kereskedelmi ágazatok szempontjából. Figyelemmel arra, hogy az EBB-t eredetileg az Unión belüli működésre hozták létre és szerkezetét ennek megfelelően alakították ki, a közösségi garancia által fedezett megbízások jelentik annak eszközét, hogy az EBB az EU területén kívül is végrehajthasson műveleteket, megadva a Közösség szükséges politikai és pénzügyi támogatását olyan országok és projektek esetében is, amelyek általában nem felelnének meg az EBB előírt iránymutatásainak és feltételeinek. |

130 | Meglévő rendelkezések a javaslat tárgykörében Mint fent említésre került, jelenleg két, az EBB-nek az Unión kívüli műveletekhez közösségi garanciát nyújtó tanácsi határozat van hatályban (a módosított 2000/24/EK határozat és a 2005/48/EK határozat). A közösségi garancia által fedezett meglévő megbízások 2007 januárban járnak le, és e javaslat közösségi garanciát hozna létre a 2007–2013-as időszakra. A javasolt határozat folytatná közösségi garancia nyújtását az EBB külső hitelnyújtásához, mindamellett tartalmazná a következő változtatásokat: * Egy egységes jogalap fogja lefedni az összes különböző térséget csakúgy, mint az alább tárgyalt tartalék megbízást. A 65%-os átalánygarancia-fedezet az egész megbízásra vonatkozni fog. * A felső értékek új földrajzi lebontásának bevezetése az új közösségi külkapcsolati politikákra és eszközökre vonatkozó, meglévő javaslatok tükrözésére. * Az EU politikai célkitűzéseinek egyértelműbb meghatározása minden – az EBB megbízáson belüli műveletei által érintett – térségben. * Semmilyen egyedi térséghez nem kötött, természeti katasztrófák, konfliktus utáni újjáépítés vagy stratégiailag fontos országokban történő fejlesztések esetében aktiválható tartalék megbízás bevezetése. * A politikai vagy állami kockázatokat fedező közösségi garanciák jellegének tisztázása. A garanciafedezetet kiterjesztenék az EBB alapokmányában említett mindkét fajta finanszírozási műveletre, azaz a hitelekre és a garanciákra is (a jelenlegi megbízásokon belül csak a hitelekre van fedezet). * Az EBB külső tevékenységeinek az uniós politikákkal való kapcsolatára vonatkozó követelmények megerősítése a Bizottság és az EBB közötti szorosabb együttműködésen és fokozott jelentéstételen keresztül. * A meglévő oroszországi, ukrajnai, moldovai és fehéroroszországi megbízáson belül meghonosodott gyakorlatnak megfelelően a kiválasztott egyedi országok akkor és abban az esetben válnak támogathatóvá, ha teljesítik az Uniónak a szóban forgó országgal kötött, politikai és makrogazdasági szempontokkal kapcsolatos magas szintű megállapodásaival összhangban lévő megfelelő feltételeket. Az EBB műveletei az EBB és az érintett ország közötti szükséges keretegyezmény aláírását és megerősítését követően kezdődhetnek meg. |

140 | Összhang az Unió egyéb szakpolitikáival és célkitűzéseivel Amint a jelentés hangsúlyozza, az EBB külső műveletei – az e javaslat hatáskörébe tartozóak – kiegészítik a külső segítségnyújtási eszközök (azaz az előcsatlakozási, európai szomszédsági és partnerségi, illetve a fejlesztési és gazdasági együttműködési programok, valamint a stabilitási eszköz) keretében végrehajtandó tevékenységeket. Az EBB műveletei teljes mértékben támogatják az EU külső fellépéseit, amint azokat meghatározták a javasolt jogszabályban említett különböző politikai dokumentumokban, vagy amint azok esetleg a jövőbeli uniós politikai dokumentumokban meghatározásra kerülnek. Az EBB külső tevékenységeinek az EU politikáival való kapcsolatát a Bizottság és az EBB közötti megerősített együttműködésen keresztül erősítik meg. Ez a tervezési folyamatban való fokozott együttműködéssel fog kezdődni a cselekvési tervek vagy előcsatlakozási dokumentumok és az országos vagy térségi stratégiai dokumentumok vonatkozásában, és a projektek elsődleges meghatározása és végrehajtása során. Az együttműködés ilyen módon történő megerősítése segít annak biztosításában, hogy az új EK-eszközök szakpolitikai jellege hasonlóképpen tükröződjön a megbízás végrehajtásában. Ezen együttműködés mértéke térségenként differenciált alapon növekszik majd, figyelemmel az EBB fontosságára a térségben csakúgy, mint az uniós politikákkal való kapcsolat hatáskörére az előcsatlakozás, az európai szomszédság és partnerség, illetve a fejlesztési és gazdasági együttműködés stratégiák keretében. Ezen túlmenően a Bizottság elsődleges konzultációt tervez az EBB-vel az egyes projekteket illetően. Az EBB finanszírozási műveletei nem tartoznak a közösségi garancia hatálya alá amennyiben a Bizottság az EIB alapokmányának 21. cikkében meghatározott eljárás keretei között kedvezőtlen véleményt fogalmaz meg a szóban forgó művelettel kapcsolatban. Az EBB törekszik arra, hogy tovább fokozza az egyeztetést és az együttműködést a nemzetközi pénzügyi intézményekkel (mint például az EBRD vagy a Világbank) és – adott esetben – az európai kétoldalú intézményekkel a megbízás különböző térségeit érintő egyetértési megállapodások alapján. Az új megbízás keretrendszerén belül szigorúbb jelentéstételi eljárások lépnek életbe az Unió külső politikáival és célkitűzéseivel való összehangolás, illetve a más nemzetközi pénzügyi intézményekkel való együttműködés megfelelő ellenőrzésének biztosítása érdekében. |

KONZULTÁCIÓ AZ ÉRDEKELT FELEKKEL ÉS HATÁSVIZSGÁLAT |

Konzultáció az érdekelt felekkel |

211 | A konzultáció módszerei, a megcélzott főbb ágazatok és a válaszadók általános bemutatása A Bizottság és az EBB vonatkozó szolgálatainak képviselőit magában foglaló közös munkacsoport dolgozott a jelenlegi javaslat előkészítésén és az azt kísérő jelentésen. A Bizottság és az EBB egy értékelő jelentést és a jelenlegi javaslat fő irányvonalait felvázoló kiegészítő információkat szolgáltatott a Gazdasági és Pénzügyi Bizottságnak. A minden tagállamot képviselő, gazdasági és pénzügyi téren szakértő vezető tisztviselőkből álló Gazdasági és Pénzügyi Bizottság 2006 februárban és márciusban két, egymást követő ülésen tárgyalta meg ezt a témát. Ennek eredményeképpen a Gazdasági és Pénzügyi Bizottság a tagállamoknak a Bizottság és az EBB által javasolt fő irányvonalakkal kapcsolatos kezdeti álláspontját tartalmazó jelentést készített. |

212 | A válaszok összefoglalása és azok figyelembevételének módja A jelenlegi javaslat teljes egészében tükrözi az EBB álláspontját. A fent említett gazdasági és pénzügyi bizottsági jelentés kiegészítő információk szolgáltatását kéri a Bizottságtól a meglévő megbízások átfogó értékelésével és – az EU külső eszközeinek globális képén belül – az EBB külső tevékenységének teljesebb leírásával kapcsolatban, ideértve a kedvezményezett országok szükségleteinek értékelését, más nemzetközi pénzügyi intézmények szerepét és az EBB komparatív előnyét. A kiegészítő információkérésekre adott válaszokat a jelentés és a mellékelt személyzeti munkadokumentumok tartalmazzák. A Gazdasági és Pénzügyi Bizottság jelentése tartalmaz általános ajánlásokat is, mégpedig a következőket: a) az EBB és más adományozók vagy hitelezők, mint például nemzetközi pénzügyi intézmények (különösen az EBRD) és más kétoldalú ügynökségek közötti jó együttműködés biztosításának szükségessége; b) a közösségi garancia által fedezett kockázatok jellege tisztázásának szükségessége; c) az EBB műveletei és a közösségi támogatások koherensebb felhasználására vonatkozó konkrét javaslatok megtételének és a szükséges munkamegállapodások tisztázásának szükségessége; d) a Tanács bevonása a tartalék megbízás irányításába; e) független értékelésen alapuló félidős értékelés szükségessége. A fenti ajánlásokat figyelembe vették a javasolt jogszabályban. A fenti c) pontot csak a megfelelő jogalapok keretrendszerében lehet kezelni. |

Szakvélemények összegyűjtése és felhasználása |

221 | Érintett tudomány-/szakterületek Pénzügyi és gazdasági szakismeretek. |

222 | Alkalmazott módszer Nem alkalmazható. |

223 | A megkérdezett szervezetek/szakértők EBB. |

2249 | A beérkezett és felhasznált vélemények összefoglalása |

225 | A jelenlegi javaslat és az azt kísérő jelentés tükrözi az EBB álláspontját. |

226 | A szakértői tanácsok nyilvánosság számára elérhetővé tételéhez felhasznált eszközök Nem alkalmazható. |

A JAVASLAT JOGI ELEMEI |

305 | A javasolt intézkedés összefoglalása A Bizottság a különböző térségekre vonatkozó egységes jogalapot javasol a megbízáson belül. A jövőbeli megbízás által lefedett időszak – 2007-2013 – egybeesik a következő pénzügyi kerettel. Az intézkedés garanciát biztosít az EBB-nek az EU területén kívüli műveletekhez a javaslatban megállapított, meghatározott felső értékeken belül. 2010-ben megtörténik a megbízás félidős értékelése, amely – szükség szerint – lehetővé teszi a jogalapban meghatározott prioritások újraösszpontosítását. |

29 | A szubszidiaritás elve A javaslat a Közösség kizárólagos hatáskörébe tartozik, ennélfogva nem érvényesül a szubszidiaritás elve. |

Az arányosság elve A javaslat a következő okok miatt felel meg az arányosság elvének: |

331 | Az EBB finanszírozási műveleteinek irányítása továbbra is az EBB saját szabályainak és eljárásainak megfelelően történik. |

332 | A közösségi garanciavállalás hatékony és olcsó eszköznek bizonyult az EBB külső műveleteihez kapcsolódó politikai és állami kockázatok fedezésére. 1994 óta működik a közösségi külső fellépésekre vonatkozó garanciaalap, amely likviditási tartalékot képez a közösségi költségvetés számára a garantált műveletekkel kapcsolatos fizetési mulasztások ellen. A közösségi garancia megújítása lehetővé teszi a meglévő hatékony és gazdaságilag eredményes gyakorlat folytatását. A Bizottság és az EBB a közösségi garancia nyújtásával kapcsolatos rendelkezésekre és eljárásokra vonatkozó megállapodást ír alá. A projektek előkészítésének és értékelésének elősegítése érdekében az EBB tovább fokozza az egyeztetést és az együttműködést a többi nemzetközi pénzügyi intézménnyel és adott esetben az európai kétoldalú intézményekkel. |

Az eszközök megválasztása |

341 | Javasolt eszközök: egyéb. |

342 | Más eszközök nem felelnének meg a következő okok miatt: Tanácsi határozatra van szükség a közösségi szintű garanciavállalás megállapításához. |

KÖLTSÉGVETÉSI VONZAT |

401 | A jogalkotási javaslatba foglalt pénzügyi kimutatás összefoglalja a vonatkozó költségvetési vonzatokat. E vonzatok a külső fellépésekre vonatkozó garanciaalapban foglalt közösségi garanciavállalásra vonatkozó rendelkezések – a következő, 2007-2013 közötti időszakra vonatkozó pénzügyi keret időszaka alatti – hatályon kívül helyezésének szükségességéből erednek. |

TOVÁBBI INFORMÁCIÓK |

Felülvizsgálati/módosító/megszüntetési záradék |

531 | A javaslat felülvizsgálati záradékot tartalmaz. |

532 | A javaslat módosító záradékot tartalmaz. |

533 | A javaslat megszüntetési záradékot tartalmaz. |

570 | A javaslat részletes magyarázata Az 1. cikk megemlíti, hogy a közösségi garancia az EBB finanszírozási műveleteit összesen 33 milliárd EUR összegig fedezi, amely 1,5 milliárd EUR tartalékot is tartalmaz a 2007–2013-as időszakra. A garancia a finanszírozási műveletek teljes összegének és a kapcsolódó összegeknek 65%-ára korlátozódik. A teljes felső értéket térségenként lebontják a következő, kötelező érvényű térségenkénti felső értékekre: A) Csatlakozás előtt álló országok: 9 milliárd EUR B) Szomszédsági és partnerségi országok: 15 milliárd EUR. Ez további két indikatív felső értékre kerül lebontásra: mediterrán országok – 10 milliárd EUR, és Kelet-Európa, Dél-Kaukázus és Oroszország – 5 milliárd EUR. C) Fejlesztési és gazdasági együttműködés országai: 7,5 milliárd EUR, ami további három indikatív felső értékre kerül lebontásra: Latin-Amerika – 4 milliárd EUR, Ázsia – 2 milliárd EUR, és a Dél-Afrikai Köztársaság – 1,5 milliárd EUR. D) Tartalék megbízás: 1,5 milliárd EUR. A 2. cikk a jogszabállyal érintett országok felsorolásával és azok támogathatóságával foglalkozik. A 3. cikk kiköti, hogy a tartalék megbízás semmilyen egyedi térséghez nem kötött, és azt természeti katasztrófák, konfliktus utáni újjáépítés vagy stratégiailag fontos országokban történő fejlesztések esetében fogják aktiválni. Az aktiválásról a Bizottság és az EBB – a Gazdasági és Pénzügyi Bizottsággal való egyeztetés után – közösen dönt. Az Európai Parlamentet tájékoztatni fogják a tartalék megbízás aktiválásáról. A 4. cikk részletezi az EBB külső tevékenységeinek az uniós politikákkal való – a Bizottság és az EBB közötti szorosabb együttműködésen és fokozott jelentéstételen keresztül megvalósuló – kapcsolatára vonatkozó követelményeit. Ezen túlmenően az EBB finanszírozási műveletei nem tartoznak a közösségi garancia hatálya alá amennyiben a Bizottság az EIB alapokmányának 21. cikkében meghatározott eljárás keretei között kedvezőtlen véleményt fogalmaz meg a szóban forgó művelettel kapcsolatban. Az 5. cikk részletezi a más nemzetközi pénzügyi intézményekkel való fokozott együttműködés szabályait. A 6. cikk tisztázza az EBB által megkezdett finanszírozási műveletekre vonatkozóan politikai vagy állami kockázatokat fedező közösségi garanciák jellegét. A 7. cikk tartalmazza a szigorúbb jelentéstételi és számviteli tájékoztatási követelményeket mind az EBB, mind a Bizottság vonatkozásában. A 8. cikk meghatározza az EBB felelősségét a lehetséges beszedési igényeknek a Bizottság megbízásából történő érvényesítése tekintetében. A 9. cikk megemlíti, hogy a közösségi garanciavállaláshoz kapcsolódó részletes rendelkezéseket és eljárásokat a Bizottság és az EBB közötti garancia-megállapodásban rögzítik. A 10. cikk megemlíti, hogy 2010-ben a Bizottság elvégzi a megbízás félidős értékelését többek között az EBB által kiadott tevékenységi jelentés és az EBB független értékelési főosztálya által készített jelentés alapján. A „Preambulumbekezdések” szakasz többek között tartalmazza a javaslat politikai hátterét és az EBB műveleteinek részletes hatáskörét a különböző térségekben. |

1. 2006/0107 (CNS)

Javaslat

A TANÁCS HATÁROZATA

a Közösségen kívüli projektekhez adott hitelek és garanciák veszteségeinek fedezésére az Európai Beruházási Banknak nyújtott közösségi garanciáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 181a. cikkére,

tekintettel a Bizottság javaslatára[1],

tekintettel az Európai Parlament véleményére[2],

mivel:

2. az Európai Beruházási Bank (a továbbiakban „EBB”) 1963 óta hajt végre a Közösség területén kívüli műveleteket a Közösség külső politikáinak támogatása céljából;

3. e műveletek többségét a Tanács kérésére hajtották végre, és azok a Bizottság által nyújtott közösségi költségvetési garanciában részesültek. A 2000–2007-es időszakra nézve a közösségi garanciát a Közösségen kívüli (Közép- és Kelet-Európa, mediterrán országok, Latin-Amerika és Ázsia és a Dél-Afrikai Köztársaság) projektekhez adott hitelek veszteségeinek fedezésére az Európai Beruházási Banknak nyújtott közösségi garanciáról szóló 1999. december 22-i 2000/24/EK tanácsi határozat[3] valamint a 2001/777/EK[4] és 2005/48/EK[5] térségspecifikus hitelnyújtásról szóló tanácsi határozatok állapították meg;

4. az EU külső fellépéseinek az EBB hitelbesorolásának befolyásolása nélküli támogatása céljából az EBB számára költségvetési garanciát kell nyújtani a Közösség területén kívüli műveletek végrehajtására. A Közösségen kívüli, közösségi garancia igénybe vétele nélküli műveleteinek növelésére kell ösztönözni az EBB-t, különösen a csatlakozás előtt álló és a mediterrán országokban, valamint más térségek befektetési besorolással rendelkező országaiban, emellett tisztázni kell a közösségi garanciafedezet jellegét, miszerint az meghatározott politikai és országjellegű kockázatokat fedez;

5. a közösségi garanciának az EBB támogatható beruházási projektjeihez tartozó hitelek és hitelgaranciák veszteségeit kell fedeznie az előcsatlakozási támogatási eszköz[6] (a továbbiakban az „IPA”), az európai szomszédsági és partnerségi eszköz[7] (a továbbiakban az „ENPI”) és a fejlesztési együttműködési és gazdasági együttműködési eszköz[8] (a továbbiakban a „DCECI”) által érintett országokban, amennyiben a szóban forgó hitelfinanszírozást vagy -garanciát (le nem járt és meg nem szüntetett) aláírt megállapodás értelmében megítélték (a továbbiakban az „EBB finanszírozási műveletei”);

6. az elmúlt években felülvizsgálták és kibővítették az EU külkapcsolati politikáit. ez történt a 2005-ös bővítésről szóló stratégiai dokumentumban[9] meghatározott előcsatlakozási stratégia, a Bizottság 2004. május 12-i stratégiai dokumentumában[10] meghatározott európai szomszédsági politika és a Latin-Amerikával[11] és Délkelet-Ázsiával[12] kapcsolatos új közlemények, valamint az EU Oroszországgal, Kínával és Indiával fennálló stratégiai partnersége esetében;

7. az EU külkapcsolatait szintén támogatják a 2007-től elérhető új pénzügyi eszközök, azaz az IPA, az ENPI és a DCECI és a Stabilitási Eszköz)[13];

8. az EBB finanszírozási műveleteinek összhangban kell lenniük az EU külső politikáival és támogatniuk kell azokat, ideértve a sajátos térségi célkitűzéseket is. Az EBB finanszírozási műveleteinek a megfelelő - az EU politikai és makrogazdasági szempontokra vonatkozó magas szintű megállapodásaival összhangban lévő – feltételeknek eleget tevő országokban kell megvalósulniuk;

9. meg kell erősíteni az EBB Közösség területén kívüli tevékenységei és az EU politikái közötti kapcsolatot az EBB és a Bizottság közötti – központi és cselekvési szinten is megvalósuló – fokozott együttműködésen keresztül. Ennek a megerősített együttműködésnek magában kell foglalnia többek között a politikai kérdésekkel kapcsolatos korai egyeztetésre, a kölcsönös fontosságú dokumentumok elkészítésére és a projektcsatornákra. Különös fontossággal bír a Bizottság vagy az EBB által készített stratégiai programozási dokumentumokkal kapcsolatos korai egyeztetés az EBB és a Bizottság tevékenységei együtthatásának lehetőség szerinti növelése és az EU vonatkozó politikai célkitűzései elérése felé való haladás mérése érdekében;

10. tekintettel a csatlakozás előtt álló országokra, az EBB-finanszírozásnak ezekben az országokban tükröznie kell az előcsatlakozási és európai partnerségekben, a stabilizációs és társulási megállapodásokban és az EU-val való tárgyalások során megállapított prioritásokat. A Nyugat-Balkánon az uniós fellépés fő irányának folytatnia kell a fokozatos áttérést az újjáépítésről az előcsatlakozási támogatásra. Ilyen értelemben az EBB tevékenységének törekednie kell az intézményrendszer-felkészítési vonatkozás ösztönzésére is, adott esetben más, a térségben aktív nemzetközi pénzügyi intézményekkel együttműködve. A 2007–2013-as időszakban a csatlakozás előtt álló országokban (Horvátországban, Törökországban és Macedónia volt Jugoszláv Köztársaságban) a finanszírozásnak egyre nagyobb mértékben az EBB által biztosított előcsatlakozási hitellehetőség keretében kell megvalósulnia, amelyet idővel ki kell terjeszteni a nyugat-balkáni potenciális tagjelölt országokra is az ottani csatlakozási folyamat előrehaladásával párhuzamosan;

11. az európai szomszédsági megbízással kapcsolatban az EBB-nek folytatnia kell tevékenységeinek megszilárdítását a mediterrán térségben a magánszektor fejlesztésére összpontosítva. Kelet-Európa, a Dél-Kaukázus és Oroszország vonatkozásában az EBB-nek fokoznia kell tevékenységét Oroszországban és Ukrajnában, és elő kell készítenie a térség más országaiba való belépését, amint azok teljesítik az Uniónak a szóban forgó országgal kötött, politikai és makrogazdasági szempontokkal kapcsolatos magas szintű megállapodásaival összhangban lévő, megfelelő feltételeket. Ebben a térségben az EBB-nek az EU számára jelentős érdeket képviselő projekteket kell finanszíroznia a közlekedési, energia-, távközlési és környezeti infrastruktúra terén. Prioritást élveznek a transzeurópai hálózatok kibővített fő tengelyeihez kapcsolódó, illetve egy vagy több tagállam számára határon átnyúló vonzattal járó projektek, valamint a megnövelt összeköttetéseken keresztül a térségi integrációt elősegítő nagyobb projektek. A környezetvédelmi ágazatban, az EBB Oroszországban különös fontosságot tulajdonít az északi dimenzióra vonatkozó környezeti partnerség keretrendszerén belüli projektekre. Az energiaágazaton belül különösen fontosak a stratégiai energiaellátási és energiaszállítási projektek. Ebben a térségben az EBB finanszírozási műveleteket az Európai Újjáépítési és Fejlesztési Bankkal („EBRD”) szorosan együttműködve kell végrehajtani; különösen a Bizottság, az EBB és az EBRD közötti háromoldalú egyetértési megállapodásban meghatározandó feltételek szerint;

12. a DCECI által érintett országok tekintetében az ázsiai és latin-amerikai országokban az EBB-finanszírozást fokozatosan az EU e térségre vonatkozó együttműködési stratégiájához igazítják, és az kiegészíti a közösségi költségvetési forrásokból finanszírozott eszközöket. Az eddigi gyakorlatban az uniós társaságokhoz kapcsolódó projektek finanszírozására korlátozott „kölcsönös érdek” fogalma kiterjesztésre kerül a környezeti fenntarthatóság és a térségi integráció (például az összeköttetést elősegítő közlekedési, távközlési és energiaprojektek) ösztönzésének figyelembe vételére. Az EBB-nek törekednie kell arra, hogy tevékenységeit fokozatosan e térség egyre több országára terjessze ki, ideértve a kevésbé gazdag országokat is. Közép-Ázsiában az EBB-nek a határon átnyúló vonzatokkal bíró főbb energiaellátási és energiaszállítási projektekre kell összpontosítania. A Közép-Ázsiában történő EBB finanszírozási műveleteket az EBRD-vel szorosan együttműködve kell végrehajtani; különösen a Bizottság, az EBB és az EBRD közötti háromoldalú egyetértési megállapodásban meghatározandó feltételek szerint. A latin-amerikai uniós beavatkozás láthatóságának fokozása érdekében egy meghatározott összeget kell elkülöníteni egy latin-amerikai program céljára;

13. az AKCS-országokra vonatkozó Cotonou-i megállapodás keretében végzett EBB-tevékenységek kiegészítése érdekében fel kell újítani egy külön Dél-Afrikára vonatkozó, a közérdeket (többek között települési infrastruktúrára, energia- és vízellátásra) és a magánszektor, ideértve a KKV-ket is, támogatását képviselő infrastrukturális projektekre összpontosító programot. Az EU és Dél-Afrika közötti kereskedelmi és fejlesztési együttműködési megállapodás keretében történő gazdasági együttműködésre vonatkozó rendelkezések végrehajtása tovább ösztönzi az EBB tevékenységeit e térségben;

14. fontos hangsúlyozni a projektek előkészítésével és a jogszabályi és szabályozási keretrendszer végrehajtásával vagy fokozásával kapcsolatos technikai segítségnyújtás mellett az EBB finanszírozásának az EU költségvetési forrásaival – pénzügyi segély, kockázati tőke és kamattámogatás formájában – való kombinálásának fontosságát az IPÁ-n, az ENPI-n, a Stabilitási Eszközön, és – Dél-Afrika esetében – a DCECI-n keresztül;

15. a múltban egyes természeti katasztrófák, illetve konfliktus utáni újjáépítések esetében az EBB-t jelentős és előre nem látható szerepre kérték fel. Annak biztosítására, hogy az ilyen fejlesztések ne terheljék meg a meglévő térségi megbízások e határozatban megállapított felső értékeit, egy „tartalék megbízás”-t kell bevezetni. A tartalék megbízás nem köthető egyetlen adott térséghez, de felhasználható – adott esetben az EU költségvetési forrásaival kombinálva – természeti katasztrófák, konfliktus utáni újjáépítések vagy stratégiailag fontos országokban történő fejlesztések esetén. Az EBB számára a szokásos feltételek helyreállításának vagy megőrzésének segítésére tett sürgős fellépések lehetővé tétele érdekében a tartalék megbízás aktiválására hozott intézkedéseket a Bizottságra ruházott végrehajtási hatáskörök gyakorlására vonatkozó eljárások megállapításáról szóló, 1999. június 28-i 1999/468/EK tanácsi határozat 3. cikkében előírt tanácsadó bizottsági eljárással kell elfogadni[14];

16. az EBB már jelenleg is szorosan együttműködik a nemzetközi pénzügyi intézményekkel és európai kétoldalú intézményekkel. Erre az együttműködésre nézve az egyes térségekre vonatkozó egyetértési megállapodások az irányadók. Az e határozat hatálya alá tartozó, EU területén kívüli finanszírozási műveletek tekintetében az EBB törekszik az egyeztetés és az együttműködés további fokozására a nemzetközi pénzügyi intézményekkel és adott esetben az európai kétoldalú intézményekkel;

17. meg kell erősíteni az EBB és a Bizottság jelentéstételét az EBB finanszírozási műveleteivel kapcsolatban. Az EBB-től kapott információ alapján a Bizottság évente jelentést tesz az Európai Parlamentnek és a Tanácsnak az EBB e határozat értelmében végrehajtott finanszírozási műveleteiről;

18. az e határozat által létrehozott közösségi garancia kiterjed az EBB-nek a 2007. január 1-től kezdődő hétéves időszak során aláírt finanszírozási műveleteire. E megbízás első félidejében végrehajtott fejlesztések számbavételének lehetővé tétele érdekében az EBB és a Bizottság elkészíti e határozat félidős értékelését;

19. az EBB finanszírozási műveleteit továbbra is a bank saját szabályainak és eljárásainak – beleértve a megfelelő ellenőrzési intézkedéseket – és a Számvevőszékkel és az OLAF-fal kapcsolatos vonatkozó szabályoknak és eljárásoknak megfelelően kell irányítani;

20. az 1994. október 31-i 2728/94/EK,Euratom rendelettel[15], létrehozott külső fellépésekre vonatkozó garanciaalap (a továbbiakban a „garanciaalap”) továbbra is biztosítja a közösségi költségvetés számára az EBB finanszírozási műveleteihez kapcsolódó veszteségek fedezéséhez szükséges likviditási tartalékot. A Bizottság 2005 áprilisban a garanciaalap befizetési rendszerének megváltoztatására irányuló javaslatot terjesztett a Tanács elé, átláthatóbb és hatékonyabb rendszer biztosítása érdekében[16]. [a Tanács által történő elfogadás esetén frissítésre szorul];

21. a Bizottsággal való egyeztetést követően az EBB elkészíti finanszírozási műveletei aláírásának indikatív többéves programozását a garanciaalap feltöltésének megfelelő költségvetési tervezése biztosítása érdekében.

A KÖVETKEZŐKÉPPEN HATÁROZOTT:

1. cikk

Garancia és felső értékek

1. A Közösség globális garanciát (a továbbiakban: közösségi garancia) ad az Európai Beruházási Banknak (a továbbiakban: EBB) az esedékes, de a bankhoz be nem folyt kifizetések, az EBB e határozat által érintett országokban elvégzett támogatható EBB beruházási projektekre nyújtandó hitelek és hitelgaranciák tekintetében, amennyiben a szóban forgó hitelfinanszírozást vagy -garanciát le nem járt és meg nem szüntetett aláírt megállapodás értelmében (a továbbiakban az „EBB finanszírozási műveletei”) és az EBB saját szabályaival és eljárásaival és az Európai Unió vonatkozó külpolitikai célkitűzéseivel összhangban ítélték meg.

2. Ez a garancia az EBB finanszírozási műveletei keretében megnyitott hitelek és nyújtott garanciák teljes összegének 65%-ára, valamint az összes kapcsolódó költségre korlátozódik, a visszafizetett összegek levonásával.

3. Az EBB finanszírozási műveleteinek teljes felső értéke 33 000 millió EUR, a törölt összegek levonásával. Ezt térségenként a következő kötelező érvényű térségenkénti felső értékekre kell lebontani:

a) Csatlakozás előtt álló országok:

9 000 millió EUR

b) Szomszédos és partnerségi országok:

15 000 millió EUR,

tovább bontva a következő indikatív felső értékekre:

i. Mediterrán országok:

10 000 millió EUR

ii. Kelet-Európa, Dél-Kaukázus és Oroszország:

5 000 millió EUR

c) Fejlesztési és gazdasági együttműködés országai:

7 500 millió EUR,

tovább bontva a következő indikatív felső értékekre:

i. Latin-Amerika:

4 000 millió EUR

ii. Ázsia:

2 000 millió EUR

iii. Dél-Afrikai Köztársaság:

1 500 millió EUR

d) Tartalék megbízás:

1 500 millió EUR.

4. A közösségi garancia a 2007. január 1-jén kezdődő és 2013. december 31-ig tartó hétéves időszak során aláírt EBB finanszírozási műveletekre vonatkozik.

5. Amennyiben a (4) bekezdésben említett időszak lejártakor az EBB finanszírozási műveletei nem érik el a (3) bekezdésben említett teljes összeget, ez az időszak automatikusan meghosszabbodik hat hónappal.

2. cikk

Érintett országok

1. Az 1. cikk hatálya alá tartozó országokat és azok térségenkénti besorolását a melléklet határozza meg.

2. Az egyes országok a térségenkénti és tovább bontott felső értékeken belül akkor és abban az esetben válnak támogathatóvá, ha teljesítik az Uniónak a szóban forgó országgal kötött, politikai és makrogazdasági szempontokkal kapcsolatos magas szintű megállapodásaival összhangban lévő megfelelő feltételeket. A Bizottság az EBB-vel való konzultáció során meghatározza, mikor teljesítette egy adott ország a megfelelő feltételeket, és erről értesíti az EBB-t.

3. A közösségi garancia az EBB csak azon finanszírozási műveleteire terjed ki, amelyek olyan országokban hajthatók végre, amelyek az EBB ilyen finanszírozási műveleteinek végrehajtására vonatkozó jogszabályi feltételeket meghatározó keretegyezményt kötöttek az EBB-vel.

4. Egy adott országban a politikai vagy gazdasági helyzettel kapcsolatos komoly aggályok esetén a Bizottság és az EBB dönthet az EBB finanszírozási műveleteinek az adott országban történő felfüggesztéséről.

5. A közösségi garancia nem nyújt fedezetet az EBB finanszírozási műveletére egy adott országban, amennyiben az EBB finanszírozási műveletekről szóló megállapodást az adott ország Unióhoz való csatlakozása után írtak alá.

3. cikk

Tartalék megbízás

1. Tartalék megbízást hoznak létre olyan esetekben történő felhasználásra, amelyekben az EBB finanszírozási műveletei segítséget nyújthatnak a természeti katasztrófák következtében megrongálódott vagy megsemmisült infrastruktúra, illetve az üzleti vagy szociális szektorhoz tartozó épületek és berendezések újjáépítéséhez, a konfliktusok utáni újjáépítéshez; illetve a stratégiailag fontos országokban történő fejlesztések esetében való felhasználásra.

2. A Bizottság és az EBB együttesen dönt a tartalék megbízás felhasználásáról. A Bizottságot és az EBB-t a Szerződés 114. cikke (2) bekezdésével létrehozott Gazdasági és Pénzügyi Bizottság segíti.

3. Az 1999/468/EK határozat 3. cikkében meghatározott tanácsadó bizottsági eljárás alkalmazandó, összhangban ugyanazon határozat 7. cikkének (3) bekezdésével.

4. cikk

Összhang az Európai Unió politikáival

1. Az EBB hitelnyújtása és az Európai Unió költségvetési forrásai együtthatásának lehetőség szerinti növelése érdekében megerősítik az EBB külső fellépéseinek az Európai Unió külpolitikáival és célkitűzéseivel való összhangját a következőkkel kapcsolatos rendszeres párbeszéden és korai egyeztetésen keresztül:

a) a Bizottság által elkészített stratégiai dokumentumok, mint például országos és térségi stratégiai dokumentumok, cselekvési tervek és előcsatlakozási dokumentumok;

b) az EBB stratégiai tervezési dokumentumai és projektcsatornái;

c) egyéb politikai és műveleti szempontok.

2. Ezt az együttműködést térségenként differenciált módon kell megvalósítani, figyelemmel az EBB szerepére és az Európai Unió egyes térségekben folytatott politikáira.

3. Az EBB finanszírozási műveletei nem tartoznak a közösségi garancia hatálya alá amennyiben a Bizottság az EIB alapokmányának 21. cikkében meghatározott eljárás keretei között kedvezőtlen véleményt fogalmaz meg a szóban forgó művelettel kapcsolatban.

4. Az EBB finanszírozási műveleteinek az EU külső politikáival és célkitűzéseivel való összhangját a 7. cikk szerint kell ellenőrizni.

5. cikk

Más nemzetközi pénzügyi intézményekkel való együttműködés

1. Az EBB finanszírozási műveleteit adott esetben az EBB és más nemzetközi pénzügyi intézmények vagy európai kétoldalú intézmények közötti együttműködés, illetve társfinanszírozás keretében kell végrehajtani a kockázatok ésszerű megosztása és a projektre és az ágazatra vonatkozó feltételekhez kötöttség biztosításának érdekében.

2. Az együttműködést megkönnyíti az – adott esetben egyetértési megállapodások keretében megvalósuló – egyeztetés a Bizottság, az EBB és a különböző térségekben működő főbb nemzetközi pénzügyi intézmények és európai kétoldalú intézmények között.

6. cikk

A közösségi garancia fedezete és feltételei

1. Egy állam által kezdeményezett vagy garantált EBB finanszírozási műveletek, valamint egyéb, regionális vagy helyi hatóságok vagy kormányzati tulajdonú, illetve kormányzati ellenőrzés alatt álló közvállalatok vagy -intézmények által kezdeményezett EBB finanszírozási műveletek esetében, amennyiben az EBB ilyen egyéb finanszírozási műveletei megfelelő, az érintett ország hitelkockázati helyzetét figyelembe vevő EBB hitelkockázati értékeléssel rendelkeznek, a Közösségi garancia fedezi az esedékes, de a bankhoz be nem folyt kifizetéseket (a továbbiakban: átfogó garancia).

A 6. cikk és a 7. cikk (4) bekezdése alkalmazásában az állam megemlítése magában foglalja a Palesztin Hatóság által képviselt Ciszjordániát és a Gáza-övezetet, valamint az ENSZ ideiglenes igazgatási missziója által képviselt Koszovót.

2. Az EBB (1) bekezdésben megjelölteken kívüli finanszírozási műveletei esetében a közösségi garancia fedez minden esedékes, de a bankhoz be nem folyt kifizetést, amennyiben a kézhezvétel hiányát a következő politikai kockázatok egyikének bekövetkezte okozta (a „politikai kockázati garancia”):

a) deviza át nem utalása;

b) kisajátítás;

c) háború vagy zavargások;

d) szerződésszegés esetén az igazságszolgáltatás megtagadása.

7. cikk

Jelentéstétel és számvitel

1. A Bizottság évente beszámol az Európai Parlamentnek és a Tanácsnak az EBB e határozat értelmében végrehajtott finanszírozási műveleteiről. A jelentésnek tartalmaznia kell az EBB finanszírozási műveleteinek az Európai Unió külpolitikai célkitűzéseinek megvalósításához való hozzájárulásának értékelését, figyelemmel az EBB műveleti célkitűzéseire.

2. Az (1) bekezdés alkalmazásában az EBB éves jelentéseket nyújt be a Bizottságnak az EBB e határozat értelmében végrehajtott finanszírozási műveleteiről és az Európai Unió külpolitikai célkitűzéseinek megvalósításáról, ideértve a más nemzetközi pénzügyi intézményekkel való együttműködést is.

3. Az EBB benyújtja a Bizottságnak az EBB összes finanszírozási műveletére vonatkozó, az Európai Számvevőszéknek történő jelentési kötelezettségeinek vagy felszólításainak teljesítéséhez szükséges statisztikai, pénzügyi és számviteli adatot, valamint egy, az EBB finanszírozási műveleteinek kintlévőségéről szóló könyvvizsgálói igazolást.

4. Az átfogó garancia által fedezett kockázatokkal kapcsolatos Bizottság általi számvitel és jelentéstétel céljára az EBB benyújtja a Bizottságnak az EBB kockázatértékelését és a besorolási információkat az EBB nem állami hitelfelvevőket vagy garantált adósokat bevonó finanszírozási műveleteire vonatkozóan.

5. Az EBB a (2), (3) és (4) bekezdésben említett információkat saját költségén nyújtja be.

8. cikk

A bizottsági kifizetések beszedése

1. A Bizottság által a közösségi garancia alatt tett kifizetés esetében az EBB a Bizottság nevében és részéről behajtja a kifizetett összegekre vonatkozó követeléseket.

2. Az EBB és a Bizottság a követelések beszedésével kapcsolatos részletes rendelkezéseket és eljárásokat meghatározó megállapodást köt, legkésőbb az alábbi 9. cikkben hivatkozott megállapodás megkötésének időpontjáig.

9. cikk

Garancia-megállapodás

Az EBB és a Bizottság a közösségi garanciával kapcsolatos részletes rendelkezéseket és eljárásokat meghatározó garancia-megállapodást köt.

10. cikk

A javaslat felülvizsgálata

1. A Bizottság legkésőbb 2010. június 30-ig benyújtja a Tanácsnak és az Európai Parlamentnek a többek között az EBB-től származó cselekvési jelentés és az EBB független értékelési főosztálya által biztosított értékelés felhasználásával készített félidős jelentést az e határozat alkalmazásáról, indokolt esetben módosító javaslatot csatol hozzá, különösen az 1. cikkben megállapított felső értékek tekintetében.

2. A Bizottság legkésőbb 2013. július 31-éig végleges jelentést készít e határozat alkalmazásáról.

11. cikk

Alkalmazás

Ez a határozat az Európai Unió Hivatalos Lapjában való kihirdetése utáni harmadik napon lép hatályba.

Kelt Brüsszelben,

a Tanács részéről

az elnök

MELLÉKLET

Az 1. cikk hatálya alá tartozó térségek és országok

a (*)-gal jelölt országok esetében a Bizottságnak még jóvá kell hagynia a támogathatóságot a 2. cikk (2) bekezdése szerint.

A. CSATLAKOZÁS ELŐTT ÁLLÓ ORSZÁGOK

(1) Tagjelölt országok

Horvátország, Törökország, Macedónia Volt Jugoszláv Köztársaság.

(2) Potenciális tagjelölt országok

Albánia, Bosznia és Hercegovina, Montenegró, Szerbia, Koszovó az ENSZ Biztonsági Tanácsa 1244. sz. határozata szerint

B. SZOMSZÉDOS ÉS PARTNERSÉGI ORSZÁGOK

(1) Mediterrán országok

Algéria, Egyiptom, Ciszjordánia, Gáza-övezet, Izrael, Jordánia, Libanon, Líbia*, Marokkó, Szíria, Tunézia.

(2) Kelet-Európa, Dél-Kaukázus és Oroszország

Kelet-Európa: Fehéroroszország*, Moldova[*], Ukrajna;

Dél-Kaukázus: Örményország*, Azerbajdzsán*, Grúzia*;

Oroszország: Oroszország.

C. FEJLESZTÉSI ÉS GAZDASÁGI EGYÜTTMŰKÖDÉS ORSZÁGAI:

(1) Latin-Amerika

Argentína, Bolívia, Brazília, Chile, Kolumbia, Costa Rica, Ecuador, El Salvador, Guatemala, Honduras, Mexikó, Nicaragua, Panama, Paraguay, Peru, Uruguay, Venezuela.

(2) Ázsia

Ázsia (kivéve Közép-Ázsia):

Afganisztán*, Banglades, Bhután, Brunei, Burma/Mianmar*, Kambodzsa, Kína, Hong Kong, India, Indonézia, Irán*, Irak*, Koreai Köztársaság (Dél-Korea), Laoszi NDK (Laosz), Makaó, Malajzia, Maldív-szigetek, Mongólia, Nepál, Pakisztán, Fülöp-szigetek, Szingapúr, Sri Lanka, Kínai Taipei, Thaiföld, Vietnam, Jemen*.

Közép-Ázsia:

Kazahsztán*, Kirgiz Köztársaság*, Tádzsikisztán*, Türkmenisztán*, Üzbegisztán*.

(3) Dél-Afrika

Dél-Afrikai Köztársaság.

D. TARTALÉK

A tartalék megbízás potenciálisan támogatható országai az e mellékletben felsorolt országok.

JOGALKOTÁSI PÉNZÜGYI KIMUTATÁS

1. A JAVASLAT CÍME:

Javaslat tanácsi határozatra a Közösségen kívüli projektekhez adott hitelek és garanciák veszteségeinek fedezésére az Európai Beruházási Banknak nyújtott közösségi garanciáról.

2. TEVÉKENYSÉGALAPÚ IRÁNYÍTÁSI ÉS KÖLTSÉGVETÉS-TERVEZÉSI KERET

Érintett politikai terület(ek) és kapcsolódó tevékenységek:

Politikai terület : Gazdasági és pénzügyek

Tevékenységalapú költségvetés-tervezési tevékenység : Pénzügyi műveletek és eszközök

3. KÖLTSÉGVETÉSI TÉTELEK

3.1. Költségvetési tételek (működési tételek és kapcsolódó technikai és igazgatási segítségnyújtási tételek (régi B.A. tételek)), beleértve a következő tételeket:

01 04 01 14 | A Garanciaalapba az új tevékenységekhez teljesített befizetések |

3.2. A tevékenység és a pénzügyi hatás időtartama:

Az EBB 2007-től 2013-ig írhat alá a közösségi garancia által fedezett EBB-hiteleket és -garanciákat („EBB finanszírozási műveletek”). A tevékenység és a pénzügyi hatás teljes időtartamát azonban az aláírt EBB finanszírozási műveletek lejárata határozza meg.

3.3. Költségvetési jellemzők:

Költségvetési tétel | Kiadás fajtája | Új | EFTA-hozzájárulás | Felvételt kérő országok hozzájárulásai | A pénzügyi keretrendszer fejezete |

01 04 01 14 | Kötelező | Nem differenciált[17] | NINCSEN | NINCSEN | NINCSEN | 4 |

4. A FORRÁSOK ÖSSZEFOGLALÁSA

4.1. Pénzügyi források

4.1.1. A kötelezettségvállalási előirányzatok és a fizetési előirányzatok összefoglalása

A következő táblázat összegzi a garanciaalap finanszírozásához szükséges, a 2007 és 2013 közötti 33 milliárd EUR EBB hitelnyújtási megbízás és 4,5 milliárd EUR más garantált hitelek (makroszintű pénzügyi támogatás és Euratom) kombinált szintje alapján javasolt becsült költségvetési forrásokat, amelyeket a Bizottság által javasolt (2005. április 5-i COM (2005) 130) új befizetési mechanizmusnak megfelelően számítottak ki. A becslések ésszerű indikatív feltételezéseken alapulnak (az EBB finanszírozási műveletei aláírásának évi 10%-os növekedése, a kifizetések és visszafizetések jelenlegi gyakorlatnak megfelelő alakulása), és feltételezik, hogy Bulgária és Románia csatlakozása 2007-ben megtörténik.

A “szokásos” tartalékolás számítására vonatkozó adatok a 8.1. táblázatban szerepelnek. Feltételezhető, hogy az új befizetési mechanizmus 2007.01.01-án lép hatályba.

• 2007. tekintetében: nincs befizetés (a csatlakozás éve). Meg kell azonban jegyezni, hogy Bulgária és Románia csatlakozását követően egy 254 millió EUR-ra becsült egyösszegű visszatérítés teljesül a garanciaalapból az általános költségvetéshez, a 2004. december 22-i 2273/2004/EK tanácsi rendeletnek megfelelően. Ezt a kivételes műveletet egy módosító költségvetés révén lehet teljesíteni, így a tagállamok 2007-ben részesülnek visszatérítésben.

• 2008. tekintetében: az előzetes költségvetési tervezet a 2006.12.31-i célösszegen fog alapulni. Becslések szerint 157 millió EUR többlet fog jelentkezni és azt a 2008-as költségvetésbe „bevételekként” fogják beállítani. Ez az összeg a 2006-ban még mindig hatályos jelenlegi rendszer „előzetes” befizetéséből származik, ami 2006. december 31-től a célösszeg tekintetében „túlfizetést” fog eredményezni. Az új befizetés értelmében ezt az összeget a 2008-as költségvetésbe „bevételekként” fogják beállítani.

• 2009. tekintetében: a számítások a 2007.12.31-i célösszegeken fognak alapulni. A becsült többlet 2 millió EUR.

• A 2010–2013-as évek vonatkozásában a számítások – az új megbízás miatti növekvő fennálló hitelekkel összhangban – befizetési szükségletet mutatnak.

A 4. fejezet pénzügyi tervében 1,4 milliárd EUR keretet különítettek el évi 200 millió EUR átalányprofillal. Noha az 1,4 milliárd EUR teljes tervezett összeget fenntartják mint legmagasabb költségvetési szükségletet, a profil a tervezési időszak során módosítható az olyan negatív fejlemények számításba vételére, mint a hátralékok felhalmozódása[18] a kedvezőtlen eszközértékelés[19], a „Legmagasabb költségvetési igény” összegben bemutatott szélsőséges helyzetek kezelése érdekében (a táblázatot lásd alább). Másfelől azonban az új befizetési rendszerre való átállás miatt az időszak kezdetén gyakorlatilag nem lesz szükség pénzügyi forrásra.

Működési kiadások[20] |

Kötelezettségvállalási előirányzatok | 8.1. | a | 0.0 | 0.0 | 135.0 | 271.0 | 302.0 | 645.0 | 1353.0 |

Kifizetési előirányzatok | b | 0.0 | 0.0 | 135.0 | 271.0 | 302.0 | 645.0 | 1353.0 |

A referenciaösszegbe beletartozó igazgatási kiadások[21] |

Technikai és igazgatási segítségnyújtás (NDE) | 8.2.4. | c | - | - | - | - | - | - | - |

TELJES REFERENCIAÖSSZEG |

Kötelezettségvállalási előirányzatok | a+c | 0.0 | 0.0 | 135.0 | 271.0 | 302.0 | 645.0 | 1353.0 |

Kifizetési előirányzatok | b+c | 0.0 | 0.0 | 135.0 | 271.0 | 302.0 | 645.0 | 1353.0 |

A referenciaösszegbe nem tartozó igazgatási kiadások[22] |

Személyi és kapcsolódó kiadások (NDE) | 8.2.5. | d | 0.8 | 0.8 | 0.8 | 0.8 | 0.8 | 1.5 | 5.3 |

A referenciaösszegbe nem tartozó, a személyi és kapcsolódó kiadásoktól eltérő kiadások (NDE) | 8.2.6. | e | - | - | - | - | - | - | - |

A fellépés indikatív összköltsége |

TELJES KIADÁSI ELŐIRÁNYZAT, beleértve a személyi költséget | a+c+d+e | 0.8 | 0.8 | 135.8 | 271.8 | 302.8 | 646.5 | 1358.3 |

TELJES KIFIZETÉSI ELŐIRÁNYZAT, beleértve a személyi költséget | b+c+d+e | 0.8 | 0.8 | 135.8 | 271.8 | 302.8 | 646.5 | 1358.3 |

A társfinanszírozás részletezése

Nincsen rendelkezés társfinanszírozásról.

4.1.2. A pénzügyi programozással való összeegyeztethetőség

( A javaslat összeegyeztethető a meglévő pénzügyi programozással.

( A javaslat miatt a pénzügyi keretrendszer vonatkozó fejezetének átdolgozása szükséges.

( A javaslat miatt szükség lehet az intézményközi megállapodás[23] rendelkezéseinek alkalmazására (azaz rugalmassági eszköz alkalmazására vagy a pénzügyi keretrendszer módosítására).

4.1.3. A bevételre gyakorolt pénzügyi hatás

( A javaslatnak nincs pénzügyi kihatása a bevételre

( A javaslatnak van pénzügyi kihatása – a bevételre gyakorolt hatása a következő:

4.2. Teljes munkaidős egyenértékben kifejezett személyi állomány (beleértve a tisztviselőket, az ideiglenes és a külső alkalmazottakat) – a részleteket lásd a 8.2.1. pontnál

Éves szükségletek | 2007 | 2008 | 2009 | 2010 | 2011 | 2012-2013 |

A személyi állomány teljes létszáma | 7 | 7 | 7 | 7 | 7 | 14 |

5. JELLEMZŐK ÉS CÉLKITŰZÉSEK

5.1. A megvalósításra rövid vagy hosszú távon teljesítendő-e

Amint azt az indoklás részletezi, az EBB meglévő általános hitelnyújtási megbízása 2007. január végén lejár, illetve 6 hónappal meghosszabbodhat, amennyiben az EBB által nyújtott hitelek nem érik el a tanácsi határozatban meghatározott teljes összegeket. Ugyanezen időpontban jár le az oroszországi, ukrajnai, moldovai és fehéroroszországi projektre vonatkozó külön megbízás. Ha a Közösség továbbra is garanciát kínál az EBB külső finanszírozási műveleteihez az uniós politikai célkitűzések támogatása érdekében, akkor szükség van e megbízások megújítására .

Az új megbízás a meglévőre épül, az EU új politikai prioritásainak megfelelően kiszélesítve az EBB műveleteinek földrajzi és ágazati irányvonalait.

5.2. A közösségi részvétel által képviselt hozzáadott érték, valamint a javaslatnak az egyéb pénzügyi eszközökkel való összeegyeztethetősége és lehetséges szinergiája

Az EBB EU területén kívüli finanszírozási műveletei az EU külső fellépései támogatásának rendkívül látványos és hatékony eszközét jelentik. A jogalkotási javaslatot kísérő jelentés részletezi az EBB ilyen országokban való beavatkozásának fő hasznait, mint például a szakértelem átadása a projekttámogatóknak, vagy az EU környezeti és beszerzési előírásainak alkalmazása a finanszírozott projektekre. A fenti kedvezményeken túl az EBB – versenyképes kamatlábak formájában – teljes egészében átadja a közösségi garanciából és a bank vonzó finanszírozási költségeiből származó pénzügyi előnyöket a végső kedvezményezetteknek.

A közösségi garancia által fedezett megbízás lehetővé teszi a Közösség szükséges politikai és pénzügyi támogatását olyan országok és projektek számára, amelyek általában nem felelnének meg az EBB szabvány iránymutatásainak és kritériumainak.

Az EBB finanszírozási műveletei kiegészítik az új külső segítségnyújtási eszközök keretében végzett tevékenységeket. Az EU külső politikái támogatásának minden egyes térségben való további növelése érdekében megerősítik a kapcsolatot az EBB prioritásai és az EU politikái között. Ez az EBB és a Bizottság közötti – a térségi politikák és országos stratégiák meghatározása terén és a projektek szintjén való – szorosabb párbeszédi keretrendszeren és együttműködésen keresztül valósul meg. Az EBB finanszírozási műveletei hasznosan kombinálhatók az EU költségvetési forrásaival pénzügyi támogatás, kockázati tőke és kamattámogatás formájában, továbbá a projektek előkészítésével és a jogszabályi és szabályozási keretrendszer végrehajtásával vagy erősítésével kapcsolatos technikai segítségnyújtással.

5.3. A javaslat céljai, az attól várt eredmények, illetve az azzal összefüggő mutatók a tevékenységalapú irányítás keretében

A javaslat fő célja az EBB-nek az EU politikai célkitűzéseihez való hozzájárulása további elősegítése beruházási projektek finanszírozásán keresztül. A megbízás során az EBB finanszírozási műveleteinek kívánt céljai térségenként változóak és azokat a javasolt jogszabály részletezi. A javasolt határozat fontos célja továbbá a más nemzetközi pénzügyi intézményekkel való együttműködés ösztönzése.

A célkitűzések elérése elsősorban az EBB finanszírozási műveletei térségenkénti és ágazatonkénti mennyiségén, valamint az EBB más nemzetközi intézményekkel, illetve bizottsági programokkal társfinanszírozott finanszírozási műveletei mennyiségén keresztül mérhető.

5.4. Végrehajtási módszer (indikatív)

( Központosított irányítás

( közvetlenül a Bizottság által

( közvetetten a következőknek történő hatáskör-átruházással:

( végrehajtó hivatalok

( a Közösségek által létrehozott szervek a költségvetési rendelet 185. cikkében említettek szerint

( nemzeti közszektorba tartozó szervek/közszolgáltatási feladattal rendelkező szervek

( Megosztott vagy decentralizált irányítás

( a tagállamokkal

( harmadik országokkal

( Nemzetközi szervezetekkel való közös irányítás (nevezze meg)

Vonatkozó megjegyzések:

A meglévő rendelkezésekkel összhangban a javaslat úgy rendelkezik, hogy a Tanács megbízza az EBB-t beruházási projektek saját szabályainak és eljárásainak megfelelő finanszírozásával. A Bizottság felelős a közösségi garancia kezeléséért. Az EBB és a Bizottság megállapodást köt az e határozat végrehajtásával kapcsolatos részletes rendelkezések és eljárások meghatározására.

6. FELÜGYELET ÉS ÉRTÉKELÉS

6.1. Felügyeleti rendszer

Az EBB közösségi garancia által fedezett finanszírozási műveleteit az EBB a bank saját szabályainak és eljárásainak megfelelően irányítja, ideértve a megfelelő könyvvizsgálati, ellenőrzési és felügyeleti intézkedéseket. Az EBB alapokmányának rendelkezése szerint a bank külső könyvvizsgálók által támogatott könyvvizsgálói bizottsága felelős a Bank műveletei és könyvei szabályszerűségének ellenőrzéséért. Az EBB elszámolását Igazgatótanácsa évente jóváhagyja.

Ezen túlmenően az EBB Igazgatótanácsa, amelyben a Bizottságot egy igazgató és egy helyettes képviseli, jóváhagyja az EBB minden finanszírozási műveletét, és felügyeli, hogy a bankot alapokmányának és az Igazgatótanács által meghatározott általános irányelveknek megfelelően irányítják.

A Bizottság, a Számvevőszék és az EBB közötti, legutóbb 2003 októberében megújított háromoldalú egyezmény részletezi azon szabályokat, amelyek szerint a Számvevőszék elvégzi az EBB közösségi garancia által fedezett finanszírozási műveleteivel kapcsolatos könyvvizsgálatait.

A javaslat 7. cikke tekintetében a Bizottság évente beszámol az Európai Parlamentnek és a Tanácsnak az EBB e határozat értelmében végrehajtott finanszírozási műveleteiről az EBB éves jelentései alapján, ami információt szolgáltat a különböző térségekben és ágazatokban nyújtott finanszírozásról és a más nemzetközi pénzügyi intézményekkel való együttműködésről.

Ezen túlmenően az EBB benyújtja a Bizottságnak az EBB összes finanszírozási műveletére vonatkozó, az Európai Számvevőszéknek történő jelentési kötelezettségeinek vagy felszólításainak teljesítéséhez szükséges statisztikai, pénzügyi és számviteli adatot, valamint az EBB finanszírozási műveleteinek kintlévőségéről szóló könyvvizsgálói igazolást.

6.2. Értékelés

6.2.1. Előzetes értékelés

A jogalkotási javaslatot az EBB EU területén kívüli műveleteihez nyújtott közösségi garancia részletes értékelését tartalmazó bizottsági jelentés kíséri. A jelentés külön mellékletben tartalmazza továbbá a megbízás által érintett különböző területek jövőbeli igényeinek elemzését, beleértve e területek abszorpciós kapacitását, valamint felvázolja, hogy a javasolt megbízás hogyan reagál az előre jelzett szükségletre.

6.2.2. Az időközi/utólagos értékelés nyomán hozott intézkedések (hasonló, korábbi tapasztalatok tanulsága)

A jelenlegi közösségi garancia működésével kapcsolatos tapasztalatok e garancia szabályainak néhány javasolt módosítását eredményezték a következő területeken: földrajzi lefedettség, az EBB különböző térségekbeli megbízásai hatályának meghatározása, tartalék megbízás hozzáadása, az EBB tevékenysége és az EU külpolitikai prioritásai közötti kapcsolat szorosabbá tétele és a Bizottság és az EBB együttműködésének ebből következő megerősítése, valamint a garancia által fedezett kockázatok tisztázása. A javasolt megbízás – az előző megbízások keretében csak hitelekre történő fedezetnyújtáson túlmenően – fedezi az EBB garanciáit is.

6.2.3. A jövőbeli értékelés szabályai és gyakorisága

A javaslat előírja az EBB-megbízás félidős értékelésének elkészítését 2010. június 30-ig, amely – szükség szerint – lehetővé teszi a jogalapban meghatározott prioritások irányvonalainak módosítását. Ezt a Bizottság készítené el többek között az EBB-től származó cselekvési jelentés és az EBB független értékelési főosztálya által szolgáltatott értékelés alapján.

A Bizottság 2013. július 31-ig elkészíti az EBB-megbízásról szóló végleges jelentést.

7. CSALÁS ELLENI INTÉZKEDÉSEK

A bank szabályai és eljárásai részletes csalás és korrupció elleni rendelkezéseket tartalmaznak. 2004. júliusában az EBB Igazgatótanácsa határozatot hagyott jóvá az OLAF-fal való együttműködéssel kapcsolatos eljárásokra vonatkozóan, ezzel együtt átvette annak belső eljárásait.

8. A FORRÁSOK RÉSZLETEZÉSE

8.1. A javaslat célkitűzéseinek pénzügyi költségei

(millió EUR)

2007 | 2008 | 2009 | 2010 | 2011 | 2012-13 |

Tisztviselők vagy ideiglenes alkalmazottak[24] (XX 01 01) | A*/adminisztrátor | 4 | 4 | 4 | 4 | 4 | 8 |

B*,C*/asszisztens | 3 | 3 | 3 | 3 | 3 | 6 |

Az XX 01 02 címből finanszírozott személyzet[25] |

XX 01 04/05 címből finanszírozott személyzet[26] |

ÖSSZESEN | 7 | 7 | 7 | 7 | 7 | 14 |

8.2.2. Az intézkedésből származó feladatok leírása

A közösségi garancia kezeléséből eredő fő feladatok a következők:

– Jogalkotási javaslatok és garanciaegyezmények készítése;

– A jóváhagyási eljárás irányítása;

– Az éves költségvetési eljárás irányítása;

– Éves jelentéstétel a Tanácsnak és a Parlamentnek;

– Lehívások kezelése;

– A garanciaalap irányításának felügyelete;

– Számvitel;

– Kapcsolattartás a Számvevőszékkel, a Parlamenttel és a Tanáccsal.

8.2.3. A (jogszabályban meghatározott) humán erőforrás forrásai

( A felváltásra vagy kiterjesztésre váró program irányítására jelenleg kijelölt állások

( A 2007. évi éves politikai stratégiában/előzetes költségvetés-tervezetben már odaítélt állások

( Az éves politikai stratégia/előzetes költségvetés-tervezet következő eljárása keretében igénylendő állások

( Az irányítási szolgálaton belül meglévő források felhasználásával áthelyezendő állások (belső áthelyezés)

( Az n. évben szükséges, de az éves politikai stratégiában/előzetes költségvetés-tervezetben az adott évre nem előirányzott állások

A emberi és igazgatási erőforrások iránti igényt az irányító szolgálatnak az éves előirányzati eljárás keretében juttatott összegből fedezik.

8.2.4. Egyéb, referenciaösszegen belüli igazgatási kiadások (XX 01 04/05 – Igazgatási kiadások)

millió EUR (3 tizedesjegyig)

Költségvetési tétel (szám és megnevezés) | 2007 | 2008 | 2009 | 2010 | 2011 | 2012-2013 | ÖSSZESEN |

Egyéb technikai és igazgatási segítségnyújtás |

- belső |

- külső |

Teljes technikai és igazgatási segítségnyújtás | - | - | - | - | - | - | - |

8.2.5. A referenciaösszegbe nem beletartozó személyi és kapcsolódó költségek

millió EUR (3 tizedesjegyig)

A személyi állomány fajtája | 2007 | 2008 | 2009 | 2010 | 2011 | 2012-2013 |

Tisztviselők és ideiglenes alkalmazottak (XX 01 01) | 0.756 | 0.756 | 0.756 | 0.756 | 0.756 | 1.512 |

A(z) XX 01 02. címből finanszírozott személyi állomány (kisegítő alkalmazottak, kihelyezett tagállami szakértők, szerződéses alkalmazottak stb.) (nevezze meg a költségvetési tételt) | - | - | - | - | - | - |

Személyi és kapcsolódó – a referenciaösszegbe NEM tartozó – költségek összesen | 0.756 | 0.756 | 0.756 | 0.756 | 0.756 | 1.512 |

8.2.6. A referenciaösszegbe nem beletartozó egyéb igazgatási kiadások millió EUR (3 tizedesjegyig) |

2007 | 2008 | 2009 | 2010 | 2011 | 2012-2013 | ÖSSZESEN |

XX 01 02 11 01. – Kiküldetések |

XX 01 02 11 02. – Ülések és konferenciák |

XX 01 02 11 03 – Bizottságok[28] |

XX 01 02 11 04. - Tanulmányok és konzultációk |

XX 01 02 11 05. – Információs rendszerek |

2 Egyéb irányítási kiadások összesen (XX 01 02 11) |

3 Egyéb igazgatási jellegű kiadások (a költségvetési tétel megadása mellett) |

A személyi és kapcsolódó költségeken kívüli – a referenciaösszegbe NEM tartozó – igazgatási kiadások összesen | - | - | - | - | - | - | - |

[1] HL C […], […], […]. o.

[2] HL C […], […], […]. o.

[3] HL L 9, 2000.1.13, 24. o. A legutóbb a 2006.2.27-i 2006/174/EK tanácsi határozattal (HL L 62, 3.3.2006, 26. o.) módosított határozat.

[4] HL L 292, 2004.11.9., 41. o.

[5] HL L 21, 2004.1.25., 11. o.

[6] COM(2004) 627 végleges.

[7] COM(2004) 628 végleges.

[8] COM(2004) 629 végleges.

[9] COM(2005) 561 végleges.

[10] COM(2004) 373 végleges.

[11] COM(2005) 636 végleges.

[12] COM(2003) 399 végleges.

[13] COM(2004) 630 végleges.

[14] HL L 184, 1999.7.17., 23. o.

[15] HL L 293., 1994.11.12, 1. o. A legutóbb 2273/2004/EK,Euratom rendelettel (HL L 396., 2004.12.31., 28. o.) módosított rendelet.

[16] COM(2005) 130 végleges

[17] Nem differenciált előirányzatok (a továbbiakban: NDE).

[18] 100 millió euró/év a garanciának a nagyobb késedelmek miatt történő aktiválásából ered (lásd a 2005. április 4-i COM(2005) 130-ban szereplő„kiegyenlítési mechanizmust”).

[19] A garanciaalap eszközértékelésében bekövetkező lehetséges ingadozások kifizetésére gyakorolt hatások értékelése érdekében a következő feltételezéseket alkalmazták:- 3.3 éves portfoliós időszak;- évi 1%-os kamatnövekedés;- a becsült „rendes befizetések” eredményeként a garanciaalap eszközeinek alakulása;Az átmeneti időszak miatt 2007 és 2008 vonatkozásában nincsenek hatások.

[20] Az érintett xx. cím xx01 fejezete alá nem tartozó kiadás.

[21] A xx. cím xx 01 04 cikke szerinti kiadás.

[22] Az xx 01 04 . és az xx 01 05 cikkek kivételével az xx 01 fejezetbe tartozó kiadások.

[23] Lásd az intézményközi megállapodás 19. és 24. cikkét.

[24] A referenciaösszegbe NEM tartozó költség

[25] A referenciaösszegbe NEM tartozó költség

[26] A referenciaösszegbe beletartozó költség.

[27] Hivatkozni kell adni az egyes jogalkotási pénzügyi javaslatra az érintett végrehajtó hivatal(ok) tekintetében.

[28] Nevezze meg a bizottság fajtáját és a csoportot, amelyhez tartozik.